OBAVIJEST RODITELJIMA I UČENICIMA O PRIJAVI KANDIDATA S TEŠKOĆAMA U RAZVOJU ZA UPIS U PRVI RAZRED SREDNJE ŠKOLE U ŠKOLSKOJ GODINI 2019./2020.

Poštovani roditelji i učenici!

Elementi i kriteriji za izbor kandidata za upis u I. razred srednje škole propisani su *Pravilnikom o elementima i kriterijima za izbor kandidata za upis u I. razred srednje škole* koji je donijelo Ministarstvo znanosti i obrazovanja (Narodne novine, broj 49/2015 i 47/2017). Pravilnik je objavljen na službenoj mrežnoj stranici Ministarstva i na mrežnoj stranici: [www.upisi.hr](http://www.upisi.hr)

Obavještavamo Vas da je dana 21.5.2019. godine stupila na snagu *Odluka o upisu učenika u I. razred srednje škole u školskoj godini 2019./2020.* („Narodne novine“ broj 53/2019)kojom se utvrđuje postupak i način upisa učenika u I. razred srednje škole u školskoj godini 2019./2020. kako slijedi:

Kandidati s teškoćama u razvoju (učenici koji su osnovnu školu završili sukladno rješenju o primjerenom programu školovanja) koji žele iskoristiti mogućnost prijevremenog upisa, prijavljuju se u **Ured državne uprave u Karlovačkoj županiji,** **Zrinski trg 8, II. kat, soba br. 25, kod upravne savjetnice za srednje školstvo, od 27.5.2019. godine do 10.6.2019. godine, radnim danom, u vremenu od 8:00 do 15:00 sati**.

U Ured trebaju doći roditelj/skrbnik i učenik koji, uz ispunjeni obrazac, prilažu presliku rješenja o primjerenom programu školovanja i original stručnog mišljenja službe za profesionalno usmjeravanje Hrvatskog zavoda za zapošljavanje.

Upozoravamo da kandidati na propisanom obrascu mogu prijaviti samo one programe obrazovanja koji su navedeni u stručnom mišljenju službe za profesionalno usmjeravanje.

Napominjemo da roditelj i kandidat na predviđenom obrascu ne moraju navesti sve programe koje je Hrvatski zavod za zapošljavanje naveo u svom stručnom mišljenju, već samo one koje žele upisati, a isto vrijedi i za škole koje te programe izvode (navode ih onim redom kako bi željeli da ih kandidat upiše). Naglašavamo da redoslijed kojim su programi obrazovanja navedeni u stručnome mišljenju Hrvatskoga zavoda za zapošljavanje nikako ne predstavlja listu prioriteta kandidata. Ukoliko kandidat ne navede sve programe navedene u stručnom mišljenju ili ne navede sve škole koje izvode te programe, umanjuju se mogućnosti za upis.

Podsjećamo da u školama u kojima je to uvjet za upis, kandidati moraju zadovoljiti i na ispitu sposobnosti i darovitosti, a upisna povjerenstva ureda državne uprave, u slučaju prijave takvih programa, dužna su o tome obavijestiti kandidata.

Također, napominjemo da ukoliko je škola postavila **bodovni prag on vrijedi i za učenike s teškoćama u razvoju** i da moraju pristupiti dodatnoj provjeri za zanimanja za koja se to traži (18.i 19.6.2019.)

Kandidati se rangiraju **21.6.2019.** godine na zasebnim ljestvicama poretka po postignutom akademskom uspjehu, tako da **činjenica prijave Uredu ne jamči da će kandidat uistinu upisati željeni program**, obzirom da se u jedan razred mogu upisati najviše tri učenika s teškoćama, sukladno *Državnom pedagoškom standardu srednjoškolskog sustava odgoja i obrazovanja* (konačan upis ovisi i o drugim kandidatima s teškoćama u razvoju na ljestvici i njihovom broju bodova te broju upisnih mjesta za kandidate s teškoćama u razvoju u pojedinome razrednome odjelu).

**Važno je istaknuti da se kandidati s teškoćama u razvoju koji na ovaj način ostvare upis u srednju školu neće moći prijavljivati za redovan upis u druge obrazovne programe.**

Nakon ovoga rangiranja, **26.6.2019. godine** započinje postupak prijava programa obrazovanja ostalih kandidata.

**Kandidati nisu obvezni dostavljati prijavnicu u srednju školu ali moraju ispisati upisnicu i potpisanu je na dan upisa, zajedno sa originalom mišljenja profesionalne orijentacije i preslikom rješenja o primjerenom programu školovanja, predati u srednju školu u koju je ostvario pravo upisa u vremenu koje odredi škola (od 15.7.2019 - 19.7.2019 godine).**

Kandidati koji ne ostvare pravo upisa temeljem rangiranja učenika s TUR u ljetnom roku moći će se prijaviti u jesenskom upisnom roku za učenike s TUR od **16. i 19.8.2019. godine**

Ukoliko se niti tu ne rangiraju, imaju mogućnost prijave kao redovni kandidati u jesenskom roku od **21.8.2019**. godine u program obrazovanja u kojem je ostalo slobodnih mjesta.

Učenici koji ne ostvare pravo na upis u ljetnome ili jesenskome roku mogu se prijaviti za upis u naknadnom upisnom roku **od 2. do 20.9.2019. godine** u srednju školu u program obrazovanja u kojemu je nakon jesenskog upisnog roka ostalo slobodnih mjesta, a za koja ispunjavaju uvjete propisane Pravilnikom.

**KONTAKTI:**

**URED DRŽAVNE UPRAVE U KARLOVAČKOJ ŽUPANIJI**

**SLUŽBA ZA DRUŠTVENE DJELATNOSTI**

**ODJEL ZA DRUŠTVENE DJELATNOSTI**

Zrinski trg 8, 47000 Karlovac

UPRAVNA SAVJETNICA ZA SREDNJE ŠKOLSTVO, OBRAZOVANJE,

KULTURU I HUMANITARNU POMOĆ

Martina Špigelski, mag.educ.croat./mag.comm.

T/+ 385 47 656 264

e-mail: mspigelski@udukz.hr

VODITELJICA ODJELA ZA DRUŠTVENE DJELATNOSTI

Branka Maradin Keča, dipl. socijalna radnica

T/+ 385 47 656 168

e-mail: bmaradin-keca@udukz.hr

**CARNET**

e-mail: helpdesk@skole.hr

T/+ 385 01 6661-500

**MINISTARSTVO ZNANOSTI I OBRAZOVANJA**

e-mail: Upisi-srednje@mzo.hr

T/+ 385 01 4569-000

**SREDIŠNJI PRIJAVNI URED PRI AGENCIJI**

**ZA ZNANOST I VISOKO OBRAZOVANJE**

e-mail: srednja@azvo.hr

T/+ 385 01 6274-877